Eesti tennisemeeskond kohtub reedel ja laupäeval Maailmaliiga II grupi matšis Pacific Oceania nimelise tiimiga, mis on lahti selgitatuna Vaikse ookeani väikesaarte koondis.
#000004
Vastast ei saa aga kuidagi alahinnata, sest külaliste esireket on matši kõige kõrgema edetabelikohaga (665.) mängija Colin Sinclair, kes on pärit Mariaani saartelt. Sinclairi ja ka põgusalt teiste vasteste kohta on Tennisnet juba avaldanud uudise. Võib-olla mõneti üllatuslikult on enamik Okeaania mängijaid, kaasa arvatud Sinclair, valgenahalised. Suure osa elust on Pacific Oceania esireket veetnud USA-s, kus ta ka ülikoolis õppis.
#000005
Vastastiimi kapten Aymeric Mara kiitis treening- ja võistlustingimusi Tondi Tennisekeskuses: „Väga korralikud väljakud. Sisetinimustes on hea mängida, ei ole segavaid faktoreid nagu näiteks tuul. Oleme ka tutvunud Tallinna linnaga. Kõik on super!“ Eesti meeskonna mängijate tasemega on ta samuti hästi kursis: „Teil on ühtlane ja soliidne tiim. Meid ootavad ees tasavägised mängud.“
#000007
Eesti koondise kapten-treener Ekke Tiidemann otsustas avapäeva üksikmängudes välja panna Jürgen Zoppi ja Mark Lajali. Reedese päeva esimeses mängus on Zopp (795.) vastamisi 18-aastase Clement Mainguy’ga, kellele ATP edetabelikoht puudub. Mainguy on pärit Vanuatu saarelt. Kui veel geograafiliselt täpsustada, siis Mariaani saared asuva põhjapoolkeral umbes 16. laiuskraadil ja neile lähim riik on Filipiinid, aga Vanuatu lõunapoolkeral Põhja-Austraalia lähistel. Igal juhul on tegemist soojast kliimast pärit meestega, kelle jaoks Eesti ilm on külm, ehkki meil on praegu märtsi alguse kohta normist soojem temperatuur.
#000008
Tiidemann: „Oleme välja pannud need mehed, kes saavad mängida. Mattias Siimar ei saanud tulla ja Daniil Glinkal on tervisehäda. Jürgen Zopp tuleb kindlasti platsile ja esialgse plaani kohaselt mängib ka Mark Lajal. Paarismängus moodustavad dueti Zopp ja Kenneth Raisma. Zopp on kuu aega intensiivselt treeninud ning ta on saanud piisavalt võistlusmänge Soome klubide karikavõistlustel.“
#000010
Lajalil on kohe paras katsumus, sest just tema mängib Sinclairiga. Lajal on ITF-i turniiridel maailma edetabeli 500.-600. koha meestega mänginud võrdselt, aga pole neid võitnud. Hea näide on soomlane Patrik Niklas-Salminen, kes oli sügisel Pärnu turniiril asetatud esimesena ja Lajal kaotas talle alles otsustava seti tie-break’is 15:17.
#000011
Tiidemanni sõnul ongi kohtumised Sinclairiga kõige olulisemad: “Vastastel on tugev esinumber, kuid siiski enam-vähem meie mängijatega samal tasemel. Väga palju sõltub sellest, kuidas mängud temaga lõppevad. Need võivad saada lõpptulemuse osas määravaks.“ Sinclairil on Davis Cupil väga hea statistika, ta on võitnud 11st üksikmängust 10 ja 5st paarismängust 4. Esimest korda osales ta 2017. aastal pärast ülikooli lõpetamist. Mainguy osales esimest korda mullu ja võitis kolmest üksikmängust ühe.
#000012
Laupäevases paarismängus on hetkel Zoppi ja Raisma vastastena üles antud Sinclair ja Okeaania tiimi vanim liige, 40-aastane Brett Baudinet. Ta on mänginud Davis Cupil alates 2000. aastast ja kokku pidanud 59 mängu (37 võitu ja 28 kaotust). Kuid enamik neist on olnud paarismängud (36-17), sest üksikmängus on Baudinet võitnud 12st kohtumisest ainult ühe. Kuna paaride koosseisu võib laupäeva hommikul veel muuta, ei saa kindlalt välja kuulutada, et just need mehed platsile tulevad.
#000013
Kohtumised algavad Forus Tennisekeskuses reedel kell 17. Laupäeval on mängude algus kell 13.
#000014
Oliver Ojakääru suurepärane debüüt sai läbi
#000019
Kristjan Tamm kaotas M25 turniiril avaringis
#000020
Kristjan Tamm mängib Dohas kahes finaalis!
#000022
Kristjan Tamm võitis endise esisaja mängija!
#000023
Kristjan Tamm jõudis Dohas veerandfinaali, kus kohtub endise esisaja mängijaga
#000024
TennisNet.ee – mis? miks? ja kellele?
#000026
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000027
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000028